和孫氏池亭
作者：陸于城
朝代：宋

paragraphs: 斷崖青松林，林下覆煙草。
一徑捫綠蘿，數里尋芳藻。
巖開野人屋，結構憑孤島。
石斷寒泉流，亭幽翠巘繞。
攫拏龍虎狀，宛若鬼神造。
隔崖聞湍聲，當窗見夕照。
巴南絕景處，勝似東溪好。
萬籟清心胸，孤雲豁煩惱。
罇邀驄馬客，寫物窮探討。
琴匣閑時開，柴門不須鏁。
孰云造化工，永與天地保。
長揖謝王侯，塵氛徒浩渺。